Aandele-mening: Clicks - Op die spits | Netwerk24
Aandele-mening: Clicks - Op die spits
Deur Moxima Gama 24 Julie 2020 05:05
Clicks-groep se aandeelprys het die afgelope vyf jaar meer as verdubbel, maar is nou byna dieselfde as 'n jaar gelede. Clicks het in April gesê hy gaan sy dividend opskort, al het die wins gestyg, in 'n poging om kontant te midde van die onsekerheid van die koronaviruspandemie te bewaar.
Hoewel sy aandeelprys teruggesak het tot die steunvlak van 20 250c per aandeel, verhandel hy steeds in sy primêre bulneiging en presteer steeds beter as die FTSE/JSE se indeks vir alle aandele.
Clicks het 'n gesonde balansstaat en genereer sterk kontantvloei, en omdat hy 'n indrukwekkende sakemodel en goeie uitbreidingsplanne vir sy voetspoor van apteke het, is hy 'n goeie defensiewe aandeel. Hy is egter nie sonder uitdagings in sy bedryfsomgewing nie.
Clicks se aandeelprys het tot die tweede ondersteuningstendenslyn van sy primêre bulneiging gedaal en daar gebons. As hy nie uit sy korrektiewe beertendens kan breek nie, kan hy op mediumtermyn verder daal.
As weerstand teen 22 220c per aandeel ondervind word – en 'n nuwe dalende toppunt vorm – kan Clicks sy tweede ondersteuningstendenslyn (swart stippellyn) weer toets – en daar deurbreek. 'n Negatiewe deurbreking, tesame met die 3-weke relatiewe sterkte-indeks (3W RSI) wat in beerterrein bly, sal onder 18 550c bevestig word.
Dit kan verliese tot 16 915c of selfs die steunvlak van 15 250c op mediumtermyn verleng.
Bo 22 220c sal die regstelling vir Clicks eindig. Dit is egter noodsaaklik dat die 3W RSI dit moet volg deur uit sy eie beerneiging te ontsnap – en sodoende 'n moontlike valse deurbreking op die prysgrafiek weerstaan. Hierdie dubbele buldeurbreking kan dan 'n herstel tot die ongeëwenaarde hoogtepunt van 27 470c veroorsaak. As daar nie weerstand op daardie vlak teëgekom word nie, sal Clicks 'n nuwe bulfase begin.